**PROGRAMUL OPERAŢIONAL CAPITAL UMAN**

**Obiectivul tematic 13 - Promovarea reparării daunelor provocate de criză în contextul pandemiei de COVID-19 și pregătirea unei redresări verzi, digitale și reziliente a economieiPrioritatea de investiții 13.i - Promovarea reparării daunelor provocate de criză în contextul**

**pandemiei de COVID-19 și pregătirea unei redresări verzi, digitale și reziliente a economiei**

**Axa Prioritară 11 – REACT EU CARE**

**Obiectivul Specific 11.1: REACT EU CARE - Măsuri imediate pentru acordarea de sprijin cetățenilor proveniți din zona conflictului armat din Ucraina**

**GHIDUL SOLICITANTULUI - CONDIȚII SPECIFICE**

**Sprijin pentru cetățenii ucraineni, străinii sau apatrizii care provin din zona conflictului armat din Ucraina 3**

**Noiembrie** **2023**

**CUPRINS**

[CAPITOLUL 1. Informații despre apelul de proiecte 3](#_Toc151376554)

[1.1 Obiectivul tematic, axa prioritară, prioritatea de investiții, obiectiv specific, rezultate 4](#_Toc151376555)

[așteptate 4](#_Toc151376556)

[1.2 Tipul apelului de proiecte și perioada de depunere a proiectelor 4](#_Toc151376557)

[1.3. Activități eligibile 5](#_Toc151376558)

[1.4. Teme secundare FSE 5](#_Toc151376559)

[1.5 Teme orizontale 5](#_Toc151376560)

[1.6 Tipuri de solicitanți 6](#_Toc151376561)

[1.7 Durata proiectului 6](#_Toc151376562)

[1.8 Grup țintă 6](#_Toc151376563)

[1.9. Indicatori specifici de program 7](#_Toc151376564)

[Contribuția proprie minima a solicitantului în cadrul acestui apel este 0. 7](#_Toc151376565)

[CAPITOLUL 2. Reguli pentru acordarea finanțării 7](#_Toc151376566)

[2.1 Eligibilitatea solicitantului/ partenerilor 7](#_Toc151376567)

[2.2. Eligibilitatea proiectului 8](#_Toc151376568)

[2.3. Încadrarea cheltuielilor 8](#_Toc151376569)

[CAPITOLUL 3. Completarea cererii de finanțare 8](#_Toc151376570)

[CAPITOLUL 4. Procesul de evaluare și selecție a proiectelor 9](#_Toc151376571)

[CAPITOLUL 5. Depunerea și soluționarea contestațiilor 9](#_Toc151376572)

[CAPITOLUL 6. Contractarea proiectelor – descrierea procesului 9](#_Toc151376573)

[Anexe 9](#_Toc151376574)

# CAPITOLUL 1. Informații despre apelul de proiecte

**Context**

Situaţia generată de agresiunea militară rusă din Ucraina are implicații majore pentru România, în special prin existența unei presiuni migratorii ridicate la frontierele sale estice pe măsură ce conflictul continuă iar afluxul masiv de persoane strămutate din Ucraina suprasolicită sistemele de primire/de azil al statului, cu consecințe negative asupra funcționării eficiente a acestor sisteme, asupra intereselor persoanelor în cauză și asupra intereselor altor persoane care solicită protecție.

Situația extraordinară generată de afluxul masiv de persoane strămutate din Ucraina a necesitat reglementarea prin adoptarea de măsuri imediate, având ca obiect stabilirea mijloacelor și a procedurilor necesare pentru garantarea siguranței personale, sociale și economice a populației, precum și amenajarea legislativă a unor măsuri suplimentare de protecție socială în contextul crizei umanitare a persoanelor refugiate din Ucraina.

La nivel comunitar, prin modificările aduse *Regulamentului (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului*, se prevede faptul că, pentru implementarea operațiunilor care vizează provocările legate de migrație generate de agresiunea militară a Federației Ruse, statele membre pot include în cheltuielile declarate în cererile de plată un cost unitar legat de nevoile de bază și de sprijinul acordat persoanelor care au primit protecție temporară sau altă protecție adecvată în temeiul dreptul intern, în conformitate cu *Decizia de punere în aplicare (UE) nr. 2022/382 a Consiliului din 4 martie 2022 de constatare a existenței unui aflux masiv de persoane strămutate din Ucraina în înțelesul articolului 5 din Directiva 2001/55/CE și având drept efect introducerea unei protecții temporare*.

Prin instituirea unui mecanism de decontare pe baza de costuri unitare a cheltuielilor cu persoanele refugiate din Ucraina, se poate asigura îmbunătățirea capacitații de gestionare a crizelor si a calității măsurilor de sprijin și asistență umanitară acordate cetățenilor străini şi apatrizi aflați în situații de risc imediat, ipostaze în care dreptul la viață al acestor persoane este pus în pericol, cu impact imediat si real asupra calității vieții acestor persoane.

**Abordarea POCU cu privire la sprijinul acordat cetățenilor proveniți din zona conflictului armat din Ucraina**

Prin Programul operațional Capital Uman vor fi finanțate, în acord cu prevederile *Ordonanței de urgență a Guvernului nr. 113/2022 privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina, precum și acordarea de granturi din fonduri externe nerambursabile pentru investiții destinate retehnologizării IMM-urilor, precum și pentru modificarea și completarea Ordonanței de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile*, *cu modificările şi completările ulterioare,* acțiuni care vizează acoperirea nevoilor de bază imediate și sprijin pentru cetățenii ucraineni, străinii sau apatrizii care provin din zona conflictului armat din Ucraina, care au intrat în România prin punctele de trecere a frontierei cu Ucraina și Republica Moldova. Sunt avute în vedere formele de sprijin imediat prevăzute la *art. 1 alin. (1) lit. a)-c) și alin. (10) din Ordonanța de urgență a Guvernului nr.15/2022 privind acordarea de sprijin şi asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, cu modificările şi completările ulterioare.*

## 1.1 Obiectivul tematic, axa prioritară, prioritatea de investiții, obiectiv specific, rezultate

## așteptate

* **Obiectivul tematic 13** - Promovarea reparării daunelor provocate de criză în contextul pandemiei de COVID-19 și pregătirea unei redresări verzi, digitale și reziliente a economiei **Prioritatea de investiții 13.i** - Promovarea reparării daunelor provocate de criză în contextul pandemiei de COVID-19 și pregătirea unei redresări verzi, digitale și reziliente a economiei
* **Axa Prioritară 11 REACT EU CARE**
* **Obiectivul Specific 11.1: REACT EU CARE** - Măsuri imediate pentru acordarea de sprijin cetățenilor proveniți din zona conflictului armat din Ucraina

* **Rezultat așteptat**

Rezultatul așteptat prin sprijinul financiar acordat în cadrul prezentului apel de proiecte este: *Continuarea decontării, pe bază de cost unitar, a anumitor cheltuieli legate de migrația generată de agresiunea militară în Ucraina.*

## 1.2 Tipul apelului de proiecte și perioada de depunere a proiectelor

Prezentul apel de propuneri de proiecte este un apel de tip non-competitiv, cu termen limită de depunere destinat regiunilor Nord‐Est, Sud‐Est, Sud‐Vest Oltenia, Sud Muntenia, Nord-Vest, Vest, Centru.

Elaborarea propunerii de proiect va urma fazele mecanismului non-competitiv menționate în Metodologia de verificare, evaluare şi selecție a proiectelor în cadrul Programului operațional Capital Uman 2014-2020, cu modificările și completările ulterioare.

În faza 1, solicitantul transmite o Fișă de proiect (idee de proiect) care va fi analizată la nivelul AM POCU. După ce fișa de proiect (ideea de proiect) este validată, ea va fi dezvoltată, în faza 2, într-un proiect (cerere de finanțare).

Cererea de finanțare nu poate schimba elementele esențiale validate din cadrul fișei de proiect (ideii de proiect). Cererea de finanțare va avea atașată și fișa de proiecte validată.

**SISTEMUL INFORMATIC MySMIS 2014 VA FI DESCHIS ÎN DATA DE 29.11.2023 ORA 10.00 ȘI SE VA ÎNCHIDE IN DATA DE 29.11.2023, ORA 16.00.**

## 1.3. Activități eligibile

În cadrul acțiunii prevăzute pentru realizarea OS 11.1, **prezentul apel de proiecte finanțează următoarele tipuri de acțiuni / activități eligibile:**

**Activitatea 1 (relevantă si obligatorie): Măsuri de sprijin pentru persoanele prevăzute la *art. 13 din Ordonanța de urgență a Guvernului nr. 113/2022, cu modificările și completările ulterioare.***

Această activitate are în vedere decontarea cheltuielilor efectuate de statul român pentru acoperirea nevoilor de bază imediate şi sprijinirea persoanelor prevăzute la *art. 13 din Ordonanța de urgență a Guvernului nr. 113/2022, cu modificările și completările ulterioare*, şi acoperă parțial cheltuielile efectuate pentru nevoile de bază ale beneficiarilor dintre cele prevăzute la *art. 1 alin. (1) lit. a)-c) şi alin. (10) din Ordonanța de urgență a Guvernului nr. 15/2022, cu modificările şi completările ulterioare*.

Decontarea se realizează pe bază de cost unitar, care este în cuantumul și pe durata stabilite în *art. 1 alin (3) din Regulamentul (UE) nr. 2022/2039 al Parlamentului European și al Consiliului din 19 octombrie 2022 de modificare a Regulamentelor (UE) nr. 1303/2013 și (UE) 2021/1060 în ceea ce privește o flexibilitate suplimentară FAST (Asistență flexibilă pentru teritorii) – CARE pentru a aborda consecințele agresiunii militare a Federației Ruse*, respectiv 100 EUR pe săptămână pentru fiecare săptămână completă sau parțială în care persoana se află în România, pentru maximum 26 de săptămâni în total, începând cu data sosirii persoanei în România, cu posibilitatea actualizării cuantumului și duratei sprijinului în cazul modificării Regulamentului (UE) nr. 1303/2013.

Sprijinul financiar acordat în baza prevederilor Capitolului II din Ordonanța de urgență a Guvernului nr. 113/2022, cu modificările și completările ulterioare, poate fi decontat pentru cheltuieli efectuate începând cu data de 24.02.2022 si până la încetarea aplicării Deciziei de punere în aplicare (UE) nr. 2022/382, în limita fondurilor alocate acestei măsuri, dar nu mai târziu de 31 decembrie 2023. Pot fi solicitate la rambursare acele cheltuieli efectuate sub formă de cost unitar pentru care solicitantul/beneficiarul finanțării prin prezentul apel de proiecte a efectuat verificarea respectării prevederilor din Ordonanța de urgență a Guvernului nr. 113/2022, cu modificările şi completările ulterioare.

Decontarea cheltuielilor prevăzute mai sus se face în limita sumelor alocate în acest scop în cadrul prezentului apel de proiecte.

## 1.4. Teme secundare FSE

Nu este cazul.

## 1.5 Teme orizontale

În cadrul proiectului trebuie evidențiată, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.

Dezvoltare durabilă;

Egalitatea de șanse, non-discriminarea - Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general;

Utilizarea TIC și contribuția la dezvoltarea de competențe digitale.

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020 disponibil la http://www.fonduri-ue.ro/orientari-beneficiari.

## 1.6 Tipuri de solicitanți

➢ **Ministerul Afacerilor Interne**

## 1.7 Durata proiectului

Durata de implementare a proiectului reprezintă durata aferentă perioadei în care este realizată activitatea de decontare a cheltuielilor pentru acoperirea nevoilor de bază imediate și sprijin pentru cetățenii ucraineni, străinii sau apatrizii care provin din zona conflictului armat din Ucraina, acordate în baza prevederilor *capitolului II din Ordonanța de urgență a Guvernului nr. 113/2022, cu modificările si completările ulterioare*.

Sprijinul financiar acordat sub formă de cost unitar poate fi decontat pentru cheltuieli efectuate începând cu data de 24 februarie 2022 şi până la încetarea aplicării *Deciziei de punere în aplicare (UE) 2022/382*, în limita fondurilor alocate acestei măsuri, dar nu mai târziu de 31 decembrie 2023.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## 1.8 Grup țintă

În cadrul prezentului apel de proiecte, grupul țintă este format din persoanele prevăzute la *art.13 din Ordonanța de urgență a Guvernului nr. 113/2022, cu modificările si completările ulterioare*, respectiv cetățenii ucraineni, străini sau apatrizii care provin din zona conflictului armat din Ucraina, care au intrat în România prin punctele de trecere a frontierei cu Ucraina şi Republica Moldova, excluzând persoanele pentru care au fost decontate cheltuieli în cadrul proiectelor anterioare finanțate din POCU Axa Prioritară 9 - CARE - Măsuri imediate pentru acordarea de sprijin cetățenilor proveniți din zona conflictului armat din Ucraina, Obiectivul Specific 9.1: CARE - Măsuri imediate pentru acordarea de sprijin cetățenilor proveniți din zona conflictului armat din Ucraina.

**Numărul persoanelor din grupul țintă va fi stabilit în corelare cu alocarea financiară aferentă apelului de proiecte, cu valoarea sprijinului financiar acordat sub formă de cost unitar prevăzută de *Ordonanța de urgență a Guvernului nr. 113/2022 privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina, precum și acordarea de granturi din fonduri externe nerambursabile pentru investiții destinate retehnologizării IMM-urilor, precum și pentru modificarea și completarea Ordonanței de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile, cu modificările si completările ulterioare*, și cu durata de acordare a sprijinului pentru persoanele care compun grupul țintă.**

N.B. **Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr.**

**190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.**

**Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.**

## 1.9. Indicatori specifici de program

Nu este cazul

**1.10. Alocarea financiară stabilită**

Pentru prezentul apel de proiecte, bugetul alocat proiectului non-competitiv, ce va fi depus în cadrul Axei Prioritare 11, Obiectiv specific 11.1, este de 29.000.000 euro (contribuție UE 100%), respectiv 143.958.900 lei la cursul inforeuro din luna noiembrie 2023 (1 euro = 4,9641 lei).

Rata de cofinanțare UE este de 100%.

**1.11 Valoarea minimă și maximă a proiectului, rata de cofinanțare**

**1.11.1 Valoarea minimă și maximă a proiectului**

**Valoarea minimă a asistenței financiare nerambursabile a unui proiect este de 101.000 de euro.**

**Valoarea maximă eligibilă a proiectului trebuie să se încadreze în alocarea financiară stabilită pentru prezentul apel de proiecte, prevăzută la punctul 1.10** **Alocarea financiară stabilită.**

**Bugetul proiectului va fi exprimat DOAR în lei.**

**1.11.2 Contribuția proprie minimă a solicitantului**

## Contribuția proprie minima a solicitantului în cadrul acestui apel este 0.

## CAPITOLUL 2. Reguli pentru acordarea finanțării

## 2.1 Eligibilitatea solicitantului/ partenerilor

Se va avea în vedere capitolul relevant din *documentul Orientări privind accesarea finanțărilor în cadrul Programului* operațional Capital Uman *2014-2020, cu modificările și completările ulterioare,* disponibil la <http://mfe.gov.ro/programe/autoritati-de-management/am-pocu/>.

## 2.2. Eligibilitatea proiectului

Se va avea în vedere capitolul relevant din *documentul Orientări privind accesarea finanțărilor în cadrul Programului* operațional Capital Uman *2014-2020, cu modificările și completările ulterioare,* disponibil la [http://mfe.gov.ro/programe/autoritati-de-management/am-pocu/.](http://mfe.gov.ro/programe/autoritati-de-management/am-pocu/)

## 2.3. Încadrarea cheltuielilor

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 51-cheltuieli sub forma de bareme standard pentru  costurile unitare | 314-Cost unitar conform art. 68c din Regulamentul (UE) nr. 1303/2013 | - |

În cadrul acestui apel de proiecte cheltuielile pentru costul unitar conform art.68c din Regulamentul (UE) nr.1303/2013 efectuate anterior semnării contractului de finanțare și începerii implementării proiectului vor putea fi decontate cu respectarea prevederilor *art. 65, alin. (10), paragraful 3 din Regulamentul (UE) nr. 1303/2013 al Parlamentului European și al Consiliului din 17 decembrie 2013, cu modificările și completările ulterioare*, respectiv: „Prin derogare de la alineatul (9), cheltuielile pentru operațiunile care vizează provocările legate de migrație ca urmare a agresiunii militare a Federației Ruse sunt eligibile începând cu 24 februarie 2022”.

**Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările și completările ulterioare,* CAPITOLUL 9 „Informare și publicitate”*.*

NB. Cheltuielile aferente activității de informare și publicitate nu vor fi bugetate în cadrul proiectului.

# CAPITOLUL 3. Completarea cererii de finanțare

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului operațional Capital Uman 2014-2020*, cu modificările și completările ulterioare.*

# CAPITOLUL 4. Procesul de evaluare și selecție a proiectelor

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului operațional Capital Uman 2014-2020, cu modificările si completările ulterioare*
* *Metodologiei de evaluare și selecție a proiectelor POCU*
* *Prezentului Ghid al solicitantului – Condiții specifice*
* *Grilei de verificare a conformității administrative și a eligibilității*
* *Grilei de evaluare și selecție tehnică și financiară*

# CAPITOLUL 5. Depunerea și soluționarea contestațiilor

 Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului operațional Capital Uman 2014-2020, cu modificările și completările ulterioare* și cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este 30 decembrie 2023.**

# CAPITOLUL 6. Contractarea proiectelor – descrierea procesului

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului operațional Capital Uman 2014-2020, cu modificările si completările ulterioare,* disponibil la [https://mfe.gov.ro/programe/autoritati-de-management/ampocu/](https://mfe.gov.ro/programe/autoritati-de-management/am-pocu/)***.***

**Termenul estimat de finalizare a procesului de contractare este 31 decembrie 2023.**

# Anexe

ANEXA 1. Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

ANEXA 3. Instrucțiuni de completare a cererii de finanțare